«Որբաթ օրվա մեր ցույցին ԱԺ պատգամավոր Էդմոնդ Մարուքյանը եկավ այստեղ, զանգահարեց և տեղեկացրեց Արմեն Մովսիսյանին, որ աշխատողները սպասում են իրեն: Պայմանավորվեցին միմյանց հետ էսօր այստեղ գալու համար: Պատգամավոր Մարուքյանն էլ այսօր մեզ տեղեկացրել է, որ Մովսիսյանի հեռախոսին չի պատասխանում, անհասանելի է»,- ասաց գործարանի ամոնիակի սինթեզի արտադրամասի պետ Հրաչիկ Մարտիրոսյանը: Ու մինչ ցուցարարներից ոմանք գնահատականներ էին տալիս Ա. Մովսիսյանի «տղամարդկային խոստումներին», Հրաչիկ Մարտիրոսյանը մեզ հայտնեց, որ «Քիմպրոմի» աշխատողների աշխատավարձի պարտքերը շատ ավելի մեծ են, քան պաշտոնապես հրապարակում են ղեկավարները: Լոռու մարզպետ Արթուր Նալբանդյանը հունիսի 23-ի ասել է, որ աշխատավարձերի պարտքը կազմում է 100 մլն դրամ: